হার্টল্যান্ড রেসলিং অ্যাসোসিয়েশন

হার্টল্যান্ড রেসলিং এসোসিয়েশন (সংক্ষেপঃ এইচডাব্লিউএ) মার্কিন যুক্তরাষ্ট্রের ওহাইয়ো অঙ্গরাজ্যের সিনসিনাটি শহর কেন্দ্রিক একটি লুপ্ত স্বাধীন পেশাদারি কুস্তি সংস্থা। ১৯৯০ ও ২০০০-এর দশকে সংস্থাটি পেশাদারি কুস্তির শক্তিশালী প্রতিষ্ঠান  ডাব্লিউসিডাব্লিউ ও ডাব্লিউডাব্লিউই'র কুস্তিগিরদের প্রশিক্ষণ ও মেধা উন্নয়নের জন্য সহায়ক সংস্থা হিসেবে কাজ করতো। প্রতিষ্ঠানটি ২০০৫ সালে হার্লি রেস, রিকি স্টিমবোট ও লেস থ্যাচার রচিত দ্য প্রফেশনাল রেসলারস ওয়ার্ক আউট এন্ড ইন্সট্রাকশনাল গাইড বইয়ে সেরা স্বাধীন কুস্তি সংস্থার তালিকায় স্থান পায়।Harley Race, Ricky Steamboat, and Les Thatcher. The Professional Wrestlers' Workout & Instructional Guide. Champaigne, Illinois: Sports Publishing LLC, 2005. (pg. 6) 

 ইতিহাস 

 প্রতিষ্ঠা ও সহায়ক সংস্থা (১৯৯৬-২০০২) 
১৯৯৬ সালে বার্ডি লাবের ও লেস থ্যাচার তাদের পেশাদারি কুস্তি স্কুল মেইন ইভেন্ট প্রো রেসলিং ক্যাম্প-এর সহায়তায় হার্টল্যান্ড রেসলিং এসোসিয়েশন(এইচডাব্লিউএ) প্রতিষ্ঠা করেন। স্বাধীন কুস্তি সংস্থা হিসেবে ১৯৯৮ সালে প্রথমবার তাদের বার্ষিক প্রতিযোগিতা ব্রায়ান পিলম্যান মেমরিয়াল শো আয়োজন করে। এইচডাব্লিউএ ১৯৯০ দশকে ডাব্লিউসিডাব্লিউ ও ২০০১-২০০২ সালে ডাব্লিউডাব্লিউই-এর কুস্তিগিরদের প্রশিক্ষণ ও মেধা উন্নয়নের সহায়ক সংস্থা ছিল। ডাব্লিউডাব্লিউই বাজেট কর্তনের কারণে ২০০২ সালের পর সংস্থাটিকে আর্থিক সহায়তা দেয়া বন্ধ করে ও কর্মসম্পর্কের ইতি ঘটায়। এমটিভি তাদের ট্রু লাইফ ধারাবাহিক অনুষ্ঠানের "ট্রু লাইফঃ আই এম এ প্রো রেসলার" পর্বে এইচডাব্লিউএ-এর কর্মকাণ্ড দেখিয়েছে।

 টেলিভিশন প্রযোজনা ও প্রদর্শনী 
হার্টল্যান্ড রেসলিং এসোসিয়েশন(এইচডাব্লিউএ) সিনসিনাটি ভিত্তিক দ্য সিডাব্লিউ ও আমেরিকা ওয়ান টেলিভিশন চ্যানেলের জন্য "এড্রেনালাইন" শিরোনামের একটি সাপ্তাহিক অনুষ্ঠান প্রযোজনা করতো। কডি হক এইচডাব্লিউএ'র বৃহৎঅংশের মালিক ছিলেন। ২০০৭ সালের আগস্টে কডি হক এইচডাব্লিউএ ছেড়ে গিয়ে ইগো প্রো রেসলিং নামে পৃথক কুস্তি সংস্থা প্রতিষ্ঠা করেন। কডি হক চলে যাওয়ার পরেও এইচডাব্লিউএ কুস্তি প্রদর্শনী আয়োজন চালিয়ে যায় এবং পুরো ২০০৮ এইচডাব্লিএ এড্রেনালাইন-এর নতুন নতুন পর্ব প্রযোজনা করে। ২০০৮ সালের সেপ্টেম্বর হতে সংস্থাটি ওহাইয়োর মিডলটাউনের সোর্গ অপেরা হাউজে কুস্তি প্রদর্শনী শুরু করে। সংক্ষিপ্ত বিরতির পর সংস্থাটি ২০১১ সালের ৩১ মে হতে ওহাইয়োর হেমিল্টনের গ্রেট মায়ামি ইভেন্ট সেন্টারে সপ্তাহের প্রতি মঙ্গলবার কুস্তি প্রদর্শনী করত। মঙ্গলবারের প্রদর্শনীটি তাদের টেলিভিশন অনুষ্ঠান "এড্রেনালাইন" শিরোনামে অনুষ্ঠিত হতো। এছাড়াও সংস্থাটি অহাইয়োর নরউড ও হ্যামিলটনে সপ্তাহান্তে(শনি ও রবিবার) নিয়মিত কুস্তি প্রদর্শনী করতো। সাপ্তাহিক অনুষ্ঠানের পাশাপাশি সংস্থাটি ইন্টারনেটে প্রচারযোগ্য 'অনলাইন পে-পার-ভিউ(বাংলাঃ দর্শন প্রতি মূল্যশোধ)' অনুষ্ঠানও প্রযোজনা করেছিল। ২০০৬ হতে ২০০৭ সময়কালে সংস্থাটি তিনটি 'পে-পার-ভিউ'র আয়োজন করেছিল।
ক্রমতারিখঅনুষ্ঠানের নামস্থানশহরসূত্র১১৭ মার্চ, ২০০৬সাইবার ক্ল্যাশএইচডাব্লিউএ এরেনাইভানডেল,ওহাইয়ো২১০ জুন, ২০০৬রোড টু ডেস্টিনিডেয়টন জিম ক্লাবডেয়টন,ওহাইয়ো ৩১০ মার্চ, ২০০৭সাইবার ক্ল্যাশ ২.০এইচডাব্লিউএ এরেনাইভানডেল,ওহাইয়ো

 বিলুপ্তি 
২০১৪ সালে হার্টল্যান্ড রেসলিং এসোসিয়েশনের তৎকালীন মালিক ব্র্যান্ডন চার্লস সংস্থাটির সকল কার্যক্রম ২০১৫ সালের মধ্যে ওহাইয়ো হতে জর্জিয়াতে স্থানান্তরের ঘোষণা দেন।২০১৫ সালের মে মাসে সংস্থাটি সর্বশেষ কুস্তি প্রদর্শনী করে। একই বছর জুন মাসে ফিলিপ স্ট্যাম্পার সংস্থাটি কিনে নেন। এরপর সংস্থাটির বিলুপ্তি ঘটে।

 প্রাক্তন কুস্তিগির 
সংস্থাটির প্রাক্তন কুস্তিগিরদের মাঝে মাইক স্যান্ডারস, শ্যানন মুর,Hardy, Matt and Jeff Hardy. The Hardy Boyz: Exist 2 Inspire. New York: HarperCollins Publishers, 2003. (pg. 7)  ভিক্টোরিয়া, হার্ডি বয়েজ (ম্যাট ও জেফ হার্ডি), চার্লি হাস ও রাস হাস, ডাব্লিউসিডাব্লিউ'র বিল ডিমোট এবং এলিক্স স্কিপার উল্লেখযোগ্য ও স্বনামধন্য। এছাড়াও নাইজেল ম্যাকগিনেস, বি জে হোয়াটমার, ম্যাট স্ট্রাইকার, কোডি হক, শার্ক বয় ও চ্যাড কয়লারের মত স্বাধীন পেশাদার কুস্তিগিররা এইচডাব্লিউএ-এর প্রাক্তন প্রশিক্ষিত খেলোয়াড়।

 শিরোপা সমূহ 
শিরোপাশেষ বিজয়ী(s)পূর্ব বিজয়ীজয়ের তারিখশহরএইচডাব্লিউএ হেভিওয়েট চ্যাম্পিয়নশিপডাস্টিন রেজচান্স প্রফেট৫ জুলাই, ২০১৪মিডলটাউন, ওহাইয়োএইচডাব্লিউএ ট্যাগ টিম চ্যাম্পিয়নশিপনিষ্ক্রিয় - - -এইচডাব্লিউএ টেলিভিশন চ্যাম্পিয়নশিপগ্যাঙ্গারকুইন্টিন লি৫ জুন, ২০০৭সিনসিনাটি, ওহাইয়োএইচডাব্লিউএ ইউরোপিয়ান চ্যাম্পিয়নশিপনাইজেল ম্যাকগিনেসহোস৪ নভেম্বর, ২০০৩সিনসিনাটি, ওহাইয়োএইচডাব্লিউএ বার রুম ব্রাউল চ্যাম্পিয়নশিপজেটি স্টারখালি২১ এপ্রিল, ২০০৬সিনসিনাটি, ওহাইয়ো

 তথ্যসূত্র 

 আরো দেখুন 

বিষয়শ্রেণী:ওয়ার্ল্ড চ্যাম্পিয়নশিপ রেসলিং
বিষয়শ্রেণী:পেশাদারি কুস্তির বিলুপ্ত সংস্থা
বিষয়শ্রেণী:ডাব্লিউডাব্লিউই